Κύπελλο Ελευθερίας ποδοσφαίρου 1945

Το Κύπελλο Ελευθερίας ήταν η μόνη επίσημη ποδοσφαιρική διοργάνωση η οποία διεξήχθη στην Ελλάδα μέσα στην χρονική διάρκεια της περιόδου 1944–1945. Διοργανώθηκε από τον Απρίλιο έως τον Ιούλιο του 1945, υπό την αιγίδα της Ελληνικής Ποδοσφαιρικής Ομοσπονδίας (Ε.Π.Ο.), με πρωτοβουλία των ομάδων Α΄ Κατηγορίας της Ε.Π.Σ. Αθηνών και της Ε.Π.Σ. Πειραιώς. Οι ομάδες χωρίστηκαν σε 2 ομίλους: των ισχυρών και των αδύνατων. Για κάθε όμιλο αθλοθετήθηκε ένα διαφορετικό κύπελλο, από την εφημερίδα «Εμπρός» για τον α΄ όμιλο και από το Υπουργείο Εθνικής Παιδείας για τον β΄ όμιλο. Όμως, και οι 2 τελικοί έληξαν ισόπαλοι και δεν επαναλήφθηκαν, όπως προέβλεπε η προκήρυξη, με αποτέλεσμα τα κύπελλα να μην απονεμηθούν.

 Κύπελλο Ελευθερίας 
Τον Απρίλιο του 1945:
 "Αι διοικήσεις 14 ποδοσφαιρικών σωματείων Α΄ Κατηγορίας Αθηνών και Πειραιώς προσήλθον εις την απόφασιν όπως προκηρύξουν διασυλλογικούς ποδοσφαιρικούς αγώνας μεταξύ των ομάδων των, αφ' ενός μεν δια να τονώσωσιν την αγωνιστικήν κίνησιν της παιδιάς, αφ' ετέρου δε δια να εορτάσωσι κατά τον πανηγυρικώτερον δυνατόν τρόπον την, μετά τετραετή δουλείαν, απελευθέρωσιν της πατρίδος μας. Αι ομάδες αναλόγως της δυναμικότητός των διηρέθησαν εις δύο ομίλους... Δια την νικήτριαν εκάστου ομίλου αθλοθετείται ξεχωριστόν έπαθλον... Το «ΕΜΠΡΟΣ» αθλοθετεί δια την νικήτριαν ομάδαν του Α΄ Ομίλου βαρύτιμον έπαθλον εις το οποίον εδόθη ο τίτλος "ΚΥΠΕΛΛΟΝ ΕΛΕΥΘΕΡΙΑΣ".εφ. «ΕΜΠΡΟΣ», 18/4/1945.

Οι αγώνες ξεκίνησαν στις 29 Απριλίου 1945 και συνεχίζονταν κάθε Κυριακή έως το τέλος Ιουνίου του 1945. Στις 4 Ιουλίου 1945 διεξήχθησαν οι 2 τελικοί αγώνες. Οι ομάδες χωρίστηκαν σε 2 ομίλους α΄ και β΄, σύμφωνα με τη δυναμικότητά τους και για το νικητή κάθε ομίλου προβλεπόταν ξεχωριστό κύπελλο. Ουσιαστικά οι 2 όμιλοι χώρισαν τις ομάδες σε α΄ και β΄ κατηγορίας. Το κύπελλο του α΄ ομίλου (των ισχυρών ομάδων) αθλοθέτησε η εφημερίδα «Εμπρός» και του β΄ ομίλου (των αδύναμων) το Υπουργείο Εθνικής Παιδείας. Το σύστημα διεξαγωγής περιλάμβανε πρωτάθλημα ενός γύρου και τελικό μεταξύ των δύο πρώτων στις βαθμολογίες κάθε ομίλου.

Στον α΄ όμιλο (των ισχυρών) στην πρώτη θέση ισοβάθμησαν ο Ολυμπιακός Πειραιώς με την Α.Ε.Κ. που παρέμειναν αήττητοι, με την Α.Ε.Κ. να έχει καλύτερο συντελεστή τερμάτων (επίθεση/άμυνα), κριτήριο που ίσχυε τότε στις ισοβαθμίες: 9,00 έναντι 5,20 του Ολυμπιακού Πειραιώς. Όμως, η πρώτη θέση δεν πρόσφερε κάποιο πλεονέκτημα, αφού προβλεπόταν τελικός αγώνας μεταξύ των 2 πρώτων για την κατάκτηση του κυπέλλου. Ο Παναθηναϊκός δεν μπόρεσε να πρωταγωνιστήσει, διότι το Πάσχα του 1945 τιμωρήθηκε από την Ε.Π.Σ. Αθηνών με αποκλεισμό από κάθε αγώνα, όταν χρησιμοποίησε έναν παίκτη του Πανιωνίου σε αγώνα του Κυπέλλου Πάσχα χωρίς άδεια. Έτσι δεν μπόρεσε να συνεχίσει μετά το πρώτο ματς, καθώς απειλείτο με αποκλεισμό όποια ομάδα αγωνιζόταν εναντίον του. Καθώς οι διεκδικητές του τίτλου ξεκαθάρισαν γρήγορα, πολλοί αγώνες ματαιώθηκαν για οικονομικούς λόγους. Στον β΄ όμιλο στη βαθμολογία επικράτησε ο Ατρόμητος Πειραιώς.

Στους τελικούς αναμετρήθηκαν οι δύο πρώτοι της βαθμολογίας του κάθε ομίλου. Οι δύο τελικοί διεξήχθησαν την ίδια ημέρα, στις 4 Ιουλίου 1945, στο γήπεδο Λεωφόρου Αλεξάνδρας. Αναμετρήθηκαν Ολυμπιακός Πειραιώς – Α.Ε.Κ. για τον α΄ όμιλο και Ατρόμητος Πειραιώς – Α.Ε. Παγκρατίου για τον β΄ όμιλο.εφ. «ΕΜΠΡΟΣ», 4/7/1945. Και οι δύο τελικοί έληξαν ισόπαλοι αλλά δεν επαναλήφθηκαν, αν και προβλεπόταν.εφ. «ΕΜΠΡΟΣ», 5/7/1945.

 Συμμετοχές 
Τα 14 σωματεία που έλαβαν μέρος ήταν τα εξής ανά όμιλο:
 Α΄ όμιλος (ισχυρών) (8): Αθηναϊκός, Απόλλων Αθηνών, Αστήρ Αθηνών, Α.Ε.Κ., Εθνικός Πειραιώς, Ολυμπιακός Πειραιώς, Παναθηναϊκός, Πανιώνιος. 
 Β΄ όμιλος (αδύναμων) (6): Αργοναύτης Πειραιώς, Αρίων Κολωνακίου, Ατρόμητος Αθηνών, Ατρόμητος Πειραιώς, Α.Ε. Παγκρατίου, Θησεύς Πειραιώς.

 Α΄ όμιλος 
 Βαθμολογία 
Θέση  Ομάδα1Αγώνες Βαθμοί  ΓκολΣυντελεστής1Α.Ε.Κ.   5    1518–2 9,002Ολυμπιακός Πειραιώς  5 15 26–5 5,203Αστήρ Αθηνών 5   9 9–14 0,644Εθνικός Πειραιώς 5   9  14–23 0,605Αθηναϊκός 4     8 8–86Πανιώνιος  6   6 4–227Απόλλων Αθηνών 3 5  3–78Παναθηναϊκός2   1   1 1–2
1 Πολλά ματς ματαιώθηκαν, όταν ξεχώρισαν οι διεκδικητές.2 Ο Παναθηναϊκός τιμωρήθηκε από την Ε.Π.Σ. Αθηνών και δεν έδωσε άλλο ματς.

 Αποτελέσματα 
Είναι γνωστά τα εξής αποτελέσματα:

 29/4/1945 
 Ολυμπιακός Πειραιώς – Εθνικός Πειραιώς: 8–2
 Πανιώνιος – Αστήρ Αθηνών: 2–3
 Α.Ε.Κ. – Αθηναϊκός: 2–0

 6/5/1945 
 Παναθηναϊκός – Αστήρ Αθηνών: 1–2
 Πανιώνιος – Απόλλων Αθηνών 0–2

 13/5/1945 
 Α.Ε.Κ. – Αστήρ Αθηνών: 1–2 (διεκόπη στο 82΄ και ακυρώθηκε) Στο 82΄ φίλαθλοι της ΑΕΚ διέκοψαν τον αγώνα, όταν ο διαιτητής ακύρωσε γκολ του Μαρόπουλου. Ο αγώνας θεωρήθηκε ως μη γενόμενος και ξαναέγινε στις 26/6/45.  
 Πανιώνιος – Εθνικός Πειραιώς: 2–4

 20/5/1945 
 Εθνικός Πειραιώς – Αστήρ Αθηνών: 5–2
 Απόλλων Αθηνών – Ολυμπιακός Πειραιώς 1–4
 Πανιώνιος – Αθηναϊκός: 0–3

 3/6/1945 
 Ολυμπιακός Πειραιώς – Πανιώνιος: 6–0
 Α.Ε.Κ. – Απόλλων Αθηνών: 3–0
 Αθηναϊκός – Εθνικός Πειραιώς: 4–2

 10/6/1945 
 Ολυμπιακός Πειραιώς – Αθηναϊκός: 4–1
 Α.Ε.Κ. – Εθνικός Πειραιώς: 7–1

 17/6/1945 
 Ολυμπιακός Πειραιώς – Αστήρ Αθηνών: 4–1
 Α.Ε.Κ. – Πανιώνιος: 4–0

 26/6/1945 
 Α.Ε.Κ. – Αστήρ Αθηνών: 2–1 (επανάληψη)Επανάληψη του διακοπέντα αγώνα της 13ης Μαΐου.εφ. "Ριζοσπάστης", 27/6/1945.

 Β΄ όμιλος 
 Βαθμολογία 
Θέση ΟμάδαΑγώνες Βαθμοί Ποινές ΓκολΣυντελεστής1Ατρόμητος Πειραιώς1  4 12   22–12Α.Ε. Παγκρατίου2   4    10 21–53Αργοναύτης Πειραιώς1   4  8   7–10 0,704Ατρόμητος Αθηνών2   4   8   9–16 0,565Θησεύς Πειραιώς2  4     3 -10–196Αρίων Κολωνακίου2   2   2  1–9
1 Λείπει το αποτέλεσμα του αγώνα: Ατρόμητος Πειραιώς – Αργοναύτης Πειραιώς.2 Ο Αρίων Κολωνακίου πιθανότατα είχε αποχωρήσει, οπότε στους αγώνες με: Α.Ε. Παγκρατίου, Ατρόμητο Αθηνών και Θησέα Πειραιώς μάλλον μηδενίστηκε.

 Αποτελέσματα 
Είναι γνωστά τα εξής αποτελέσματα:

 29/4/1945 
 Ατρόμητος Πειραιώς – Ατρόμητος Αθηνών: 9–1
 Α.Ε. Παγκρατίου – Θησεύς Πειραιώς: 10–0
 Αργοναύτης Πειραιώς – Αρίων Κολωνακίου: 2–1

 6/5/1945 
 Ατρόμητος Πειραιώς – Αργοναύτης Πειραιώς: ;

 13/5/1945 
 Ατρόμητος Αθηνών – Αργοναύτης Πειραιώς: 4–1
 Ατρόμητος Πειραιώς – Θησεύς Πειραιώς: 3–0

 20/5/1945 
 Ατρόμητος Πειραιώς – Α.Ε. Παγκρατίου: 3–0
 Ατρόμητος Αθηνών – Θησεύς Πειραιώς: 2–0 χωρίς αγώνα

 3/6/1945 
 Ατρόμητος Πειραιώς – Αρίων Κολωνακίου: 7–0
 Α.Ε. Παγκρατίου – Ατρόμητος Αθηνών: 6–2
 Αργοναύτης Πειραιώς – Θησεύς Πειραιώς: 4–0

 10/6/1945 
 Α.Ε. Παγκρατίου – Αργοναύτης Πειραιώς: 5–0
 Αρίων Κολωνακίου – Ατρόμητος Αθηνών: ;

 Τελικοί 
Οι τελικοί των 2 ομίλων διεξήχθησαν την ίδια ημέρα, στις 4 Ιουλίου 1945, στο γήπεδο Λεωφόρου Αλεξάνδρας, με κάθε επισημότητα. Προηγήθηκε στις 4 μ.μ. ο τελικός του β΄ ομίλου μεταξύ Ατρόμητου Πειραιώς – Α.Ε. Παγκρατίου για την κατάκτηση του Κυπέλλου Ελευθερίας του Υπουργείου Εθνικής Παιδείας. Ακολούθησε στις 6 μ.μ. ο τελικός των ισχυρών ομάδων του α΄ ομίλου μεταξύ Ολυμπιακού Πειραιώς – Α.Ε.Κ., για την κατάκτηση του Κυπέλλου Ελευθερίας της εφημερίδας «Εμπρός». Στην ουσία ο τελικός του α΄ ομίλου αποτελούσε τον τελικό για την ανάδειξη του ανεπίσημου Κυπελλούχου Ελλάδας. Η προσέλευση των θεατών ήταν μεγάλη και τα εισιτήρια των αγώνων κόστιζαν 150 και 100 δρχ..

Και οι 2 τελικοί έληξαν ισόπαλοι, χωρίς να ακολουθήσει παράταση. Οπότε τα κύπελλα δεν απονεμήθηκαν και προγραμματίστηκε οι αγώνες να επαναληφθούν. Ο επαναληπτικός τελικός του β΄ ομίλου προγραμματίστηκε να γίνει στο ίδιο γήπεδο, την Κυριακή 8 Ιουλίου 1945 αλλά είναι άγνωστο αν διεξήχθη και ποιο ήταν το αποτέλεσμα. Ο επαναληπτικός τελικός του α΄ ομίλου δεν ορίστηκε, διότι ο Ολυμπιακός Πειραιώς είχε προγραμματισμένο ταξίδι στην Κωνσταντινούπολη για φιλικούς αγώνες. Λόγω καλοκαιριού και λήξης της σεζόν, τελικά ο τελικός δεν επαναλήφθηκε. Ως άτυπος επαναληπτικός τελικός θεωρήθηκε ο επόμενος αγώνας που έδωσαν οι δυο ομάδες στις 26 Δεκεμβρίου 1945 στο Στάδιο «Γεώργιος Καραϊσκάκης», ο οποίος όμως δεν έγινε λόγω ραγδαίας βροχόπτωσης και μετατέθηκε για τις 30 Δεκεμβρίου 1945. Όμως και ο αγώνας αυτός δεν έμελλε να τελειώσει, διότι διεκόπη λόγω επεισοδίων ανάμεσα στους φιλάθλους, οι οποίοι έφτασαν να λιθοβολήσουν τους παίκτες. Ένταση υπήρχε και στον αγωνιστικό χώρο. Είναι χαρακτηριστικό πως ακόμα και για το σκορ στο σημείο της διακοπής δεν υπήρξε συμφωνία. Οι φίλαθλοι της Α.Ε.Κ. ισχυρίζονταν πως νικούσαν με 3–1, ενώ οι φίλαθλοι του Ολυμπιακού Πειραιώς πως έχαναν μόνο με 2–3.εφ. «ΕΜΠΡΟΣ», 1/1/1946. Μετά τα επεισόδια, ματαιώθηκε και ο αγώνας ρεβάνς που είχε οριστεί για τις 6 Ιανουαρίου 1946 στο γήπεδο Λεωφόρου Αλεξάνδρας.

 Οι δύο τελικοί: 
 Γήπεδο Λεωφόρου Αλεξάνδρας, Τετάρτη 4 Ιουλίου 1945:
 Α΄ όμιλος: Ολυμπιακός Πειραιώς – Α.Ε.Κ.: 3–3 (Βάζος 21΄, 52΄, Δεπούντης 38΄ – Κουτσουλιέρης 25΄, Ντολόης 34΄, Μαρόπουλος 51΄)
 Β΄ όμιλος: Ατρόμητος Πειραιώς – Α.Ε. Παγκρατίου: 2–2 (ημίχρονο 1–2)
 Επαναληπτικός τελικός Β΄ ομίλου:
 Γήπεδο Λεωφόρου Αλεξάνδρας, Κυριακή 8 Ιουλίου 1945:
 Ατρόμητος Πειραιώς – Α.Ε. Παγκρατίου: [;].
 Άτυπος επαναληπτικός τελικός Α΄ ομίλου:
 Στάδιο «Γεώργιος Καραϊσκάκης», Τετάρτη 26 Δεκεμβρίου 1945: αναβλήθηκε λόγω καταρρακτώδους βροχής.
 Στάδιο «Γεώργιος Καραϊσκάκης», Κυριακή 30 Δεκεμβρίου 1945: 
 Ολυμπιακός Πειραιώς – Α.Ε.Κ.: διεκόπη 2 φορές λόγω επεισοδίων, συνεχίστηκε και τελικά διεκόπη λόγω σκότους, ενώ το σκορ ήταν 1–3 ή 2–3.

 Παραπομπές 

 Πηγές 
 Εφημερίδα «Εμπρός» Μαΐου–Ιουνίου–Ιουλίου 1945

Κατηγορία:Εγχώρια ποδοσφαιρικά κύπελλα 1944-1945
Κατηγορία:Ποδοσφαιρικές διοργανώσεις Ελλάδας